ยูโอบีส่งซุปเปอร์สไตรค์8ช้อนหุ้นไทย
บลจ.ยูโอบี ออกกองทุนใหม่ ซุปเปอร์สไตรค์ 8 ลงทุนหุ้นไทย ตั้งเป้าผลตอบแทน 7% ภายใน 1 ปี
28 พ.ค. 2555

บลจ.ยูโอบี ออกกองทุนใหม่ ซุปเปอร์สไตรค์ 8 ลงทุนหุ้นไทย ตั้งเป้าผลตอบแทน 7% ภายใน 1 ปี 
รายงานข่าวจากบริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า บลจ.ยูโอบี ได้ออกกองทุนเปิด ยูโอบี ซุปเปอร์ สไตรค์ 8 เปิดเสนอขายครั้งแรกและครั้งเดียว ระหว่างวันที่ 28 พ.ค. – 30 พ.ค.2555 ตั้งเป้าผลตอบแทน 7% ภายใน 1 ปี
กองทุนดังกล่าวจดทะเบียนเป็นกองทุนรวมผสม เน้นลงทุนในหุ้นในประเทศที่มีปัจจัยพื้นฐานดี โดยจุดเด่นของกองทุนสามารถปรับสัดส่วนการลงทุนในตราสารหนี้และตราสารทุนได้ตามความเหมาะสมกับสถานการณ์ในขณะนั้น 
อย่างไรก็ตามหากภายในเวลา 1 ปี นับจากวันจดทะเบียน กองทุนไม่สามารถทำได้ตามเป้า บริษัทจัดการจะเปิดให้มีการรับซื้อคืนหน่วยลงทุนแบบปกติในวันทำการวันแรกถัดจากวันครบระยะเวลา 1 ปี เป็นต้นไปและจะเลิกกองทุนหากผลตอบแทนได้ตามเป้า